ශ්‍රී ලංකන් ගුවන් සේවය යළිත් රුසියාවේ මොස්කව් දක්වා ගුවන් ගමන් ආරම්භ කිරීමට කටයුතු යොදා තිබෙනවා.ඒ අනුව ලබන 30 වනදා සිට කටුනායක සිට මොස්කව්හි ඩොමෙඩෙඩෝවෝ ගුවන්තොටුපල අතර සතිපතා ගුවන් මෙහෙයුම් ක්‍රියාත්මක කිරීමට නියමිතයි.සෑම සිකුරාදා දිනකම ශ්‍රී ලංකාවේ සිට රුසියාව වෙත ගමන් ආරම්භ කරනු ලබන්නේ පිරිමැසුම් පන්තියේ ආසන 269ක් සහ ව්‍යාපාරික පන්තියේ ආසන 28කින් සමන්විත එයාර් බස් A330 වර්ගයේ ගුවන් යානා සමගින්.සතියකට එක් වරක් සෑම සිකුරාදා දිනකම ගුවන් මෙහෙයුම් ක්‍රියාත්මක වනු ඇති.UL533 දරණ යානය රාත්‍රී 10.20 ට කොළඹින් පිටත්වී අලුයම 04.30ට මොස්කව් ඩොමොඩෙඩෝවෝ ගුවන්තොටුපළට ගොඩබසිනු ඇති.යළිත් UL534 යානය මොස්කව් සිට රාත්‍රී 7.15ට පිටත්වී ඉරිදා උදෑසන 06.05ට කටුනායකට පැමිණීමටයි සැලසුම් කර ඇත්තේ.මෙම නගර දෙක අතර පියාසර කාලය පැය 8යි විනාඩි 25ක් පමණ වන බවයි ශ්‍රී ලංකන් ගුවන් සේවය නිවේදනය කළේ.